GREEK SUPREME COURT DECISION

Decision ID: 744/2024
Decision Number: 744
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο Αρείου Πάγου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Π. Γ. του Α., κατοίκου ..., ο οποίος δεν εμφανίστηκε στο ακροατήριο, για αναίρεση της υπ'αριθμ. 1778/2022 αποφάσεως του Τριμελούς Εφετείου Κακουργημάτων Αθηνών. Με υποστηρίζοντα την κατηγορία τον Σ. Π., κάτοικο ..., ο οποίος δεν εμφανίσθηκε. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 7250/2-10-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 948/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η προκείμενη αίτηση

Judges: Μαρία Λεπενιώτη, Αντιπρόεδρο Αρείου Πάγου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο Αρείου Πάγου, Κωστούλα Πρίγγουρη, Παρασκευή Τσούμαρη - Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Π. Γ. του Α., κατοίκου ..., ο οποίος δεν εμφανίστηκε στο ακροατήριο, για αναίρεση της υπ'αριθμ. 1778/2022 αποφάσεως του Τριμελούς Εφετείου Κακουργημάτων Αθηνών. Με υποστηρίζοντα την κατηγορία τον Σ. Π., κάτοικο ..., ο οποίος δεν εμφανίσθηκε. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 7250/2-10-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 948/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η προκείμενη αίτηση

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του δικαστηρίου του Αρείου Πάγου. Η κλήση αυτή γίνεται με επίδοση σύμφωνα με τα άρθρα 155-162 ΚΠοινΔ και μέσα στην προθεσμία του άρθρου 166 ΚΠοινΔ, ενώ κατά την παρ. 3 του ίδιου άρθρου οι διάδικοι παρίστανται στη συζήτηση με συνήγορο. Περαιτέρω, από το άρθρο 514 εδ. α' του ίδιου Κώδικα, προκύπτει ότι εάν ο αιτών την αναίρεση δεν εμφανισθεί προσηκόντως (ήτοι μετά ή διά συνηγόρου), η αίτησή του απορρίπτεται ως ανυποστήρικτη. Τέλος, σύμφωνα με όσα ορίζονται στο άρθρο 515 παρ. 1 εδ. β' του ΚΠοινΔ, αν αναβληθεί η συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανισθούν σ' αυτή, χωρίς νέα κλήτευση και αν ακόμη δεν ήταν παρόντες, όταν δημοσιεύθηκε η απόφαση για την αναβολή. Στην προκείμενη περίπτωση από το με ημερομηνία 15-12-2023 αποδεικτικό επίδοσης του αρχιφύλακα του ΑΤ Φαιστού Μ. Κ., προκύπτει, ότι επιδόθηκε στα χέρια του ιδίου του αναιρεσείοντος στην κατοικία του, νομίμως και εμπροθέσμως, κατά τα άρθρα 155 παρ. 2 και 166 του ΚΠοινΔ, η υπ' αριθ. 948/31-10-2023 κλήση του Εισαγγελέα του Αρείου Πάγου, για να παραστεί δια συνηγόρου στο ακροατήριο του Δικαστηρίου τούτου, προς υποστήριξη της υπό κρίση αίτησης αναίρεσης, στην αρχική συνεδρίαση της 26ης Ιανουαρίου 2024, οπότε η εκδίκαση της υπόθεσης αναβλήθηκε, με την με αρ. 171/2024 απόφαση του Δικαστηρίου τούτου, για τη συνεδρίαση που αναφέρεται στην αρχή της παρούσας απόφασης. Ο αναιρεσείων όμως δεν εμφανίστηκε ενώπιον του Δικαστηρίου τούτου, ούτε εκπροσωπήθηκε από πληρεξούσιο Δικηγόρο, όταν η υπόθεση εκφωνήθηκε στη σειρά της από το σχετικό έκθεμα για να υποστηρίξει την με αρ. πρωτ. 7250/2.10.23 αίτησή του για αναίρεσης της με αρ. 1778/22 απόφασης του Τριμελούς Εφετείου Κακουργημάτων Αθηνών και ως εκ τούτου πρέπει, σύμφωνα με τα όσα αναπτύχθηκαν παραπάνω, να απορριφθεί η κρινόμενη αίτηση αναίρεσης και να επιβληθούν σε βάρος του τα έξοδα της ποινικής διαδικασίας (άρθρο 578 παρ. 1 ΚΠοινΔ), όπως ειδικότερα ορίζεται στο διατακτικό. Σημειώνεται τέλος ότι από τα με ημερομηνία 3-11-2023 αποδεικτικά επίδοσης, του δικαστικού επιμελητή της εισαγγελίας του Αρείου Πάγου Λ. Χ., προκύπτει ότι για το παραδεκτό της συζήτησης της κρινομένης αιτήσεως αναιρέσεως, κλητεύθηκε νόμιμα και εμπρόθεσμα, με θυροκόλληση στην κατοικία του, καθώς και στον διορισμένο απ' αυτόν, ως αντίκλητο δικηγόρο, Γιώργο Παπαχαραλάμπους, κατά τα άρθρα 155 παρ. 2, 3 και 166 του ΚΠοινΔ, με την υπ' αριθμ. 948/31-10-2023 κλήση του Εισαγγελέα του Αρείου Πάγου, προκειμένου να εμφανισθεί στην αρχική δικάσιμο της 26-1-2024, κατά την οποία η εκδίκαση της υπόθεσης αναβλήθηκε, με την με αρ. 171/2024 απόφαση του Δικαστηρίου τούτου, για τη συνεδρίαση που αναφέρεται στην αρχή της παρούσας, ο παρασταθείς, στο δικαστήριο που εξέδωσε την προσβαλλομένη απόφαση, για την υποστήριξη της κατηγορίας Σ. Π., ο οποίος δεν εμφανίστηκε επίσης.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την με αρ. πρωτ. 7250/2-10-2023 αίτηση του Π. Γ. του Α., κατοίκου ..., για αναίρεση της με αρ. 1778/2022 απόφασης του Τριμελούς Εφετείου Κακουργημάτων Αθηνών. Επιβάλλει στον αναιρεσείοντα τα έξοδα της ποινικής διαδικασίας από διακόσια πενήντα (250) ευρώ. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 22 Μαΐου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρο 514 εδ. α', άρθρο 515 παρ. 1 εδ. β', άρθρα 155 παρ. 2, άρθρο 578 παρ. 1, άρθρου 512, άρθρο 514, άρθρο 515, άρθρο 578
Article Codes: ΠΚ
Law References: nan
Total Articles Cited: 8

DATES MENTIONED: 2-10-2023|15-12-2023|31-10-2023|3-11-2023|26-1-2024|12-04-2024|19-04-2024|22-05-2024

SOURCE: https://areiospagos.gr/nomologia/apofaseis_DISPLAY.asp?cd=HWQDPUBRG7R14YABX09D2U8DOG9UNG&apof=744_2024&info=ΠΟΙΝΙΚΕΣ -  Ε